**Datum: Karlovac**,8. rujna 2023.

**Kolegij:** Higijena i epidemiologija

**Voditelj:** Biserka Hranilović

**e-mail:** hranilovicb@gmail.com

**Katedra:** Katedra za javno zdravstvo

**Studij:** Prijediplomski stručni studiji - Sestrinstvo izvanredni

**Godina studija:** 2

**Akademska godina:** 2023./2024.

**IZVEDBENI NASTAVNI PLAN**

**Podaci o kolegiju (kratak opis kolegija, opće upute, gdje se i u kojem obliku organizira nastava, potreban pribor, upute o pohađanju i pripremi za nastavu, obveze studenata i sl.):**

|  |
| --- |
| Kolegij Higijena i epidemiologija je obvezni kolegij na drugoj godini Stručnog studija sestrinstva na Veleučilištu Karlovac koji se izvodi kao stručni studij sestrinstva-dislocirani studij Fakulteta zdravstvenih studija u Rijeci i sastoji se od 30 sati predavanja ( 3 ECTS boda).  Cilj ovog kolegija je omogućiti studentu da se temeljem stečenog znanja iz epidemiologije osposobi za stručne poslove i zadatke koje će kao stručni prvostupnik sestrinstva obavljati na poslovima kontrole, suzbijanja i sprečavanja bolesti ili na drugim poslovima u sustavu zdravstva.  Studenti će se upoznati s osnovnim epidemiološkim karakteristikama zaraznih i kroničnih masovnih bolesti, mjerama prevencije i suzbijanja bolesti, kao i protuepidemijskim mjerama  te svojom ulogom u ovim poslovima. Studenti će steći osnovna znanja iz interventne epidemiologije, epidemiološke dijagnostike, primjene kemoprofilakse i seroprofilakse, te načina suzbijanja epidemija i bit će obučeni za poslove suradnika u epidemiološkoj dijagnostici, terenskim intervencijama, programima populacijskih probira, uzorkovanju i drugim poslovima suzbijanja i sprečavanja bolesti u populaciji.  Nakon uspješno završenog predmeta, student/-ica će moći:   * surađivati u zdravstvenom timu na svim razinama zdravstvene zaštite i surađivati u multidisciplinarnom timu * objasniti definiciju i zadatke epidemiologije; * opisati i primijeniti epidemiološke metode istraživanja, epidemiološka mjerenja i pojmove; * identificirati glavne higijensko-epidemiološke pojave i probleme u zajednici; * prepoznati uzroke pojedinih bolesti, kao i metode njihove prevencije; * prezentirati značaj pojedinog higijensko-epidemiološkog problema; * analizirati skupine bolesti prema njihovim epidemiološkim osobitostima; * analizirati postojeće podatke od značaja za zajednicu te interpretirati utjecaj pojedinih preventivnih mjera na kretanje tih bolesti u određenom razdoblju; * vrednovati preventivne mjere iz područja sestrinske prakse na temelju postojećih parametara ozbiljnosti u zajednici |

**Popis obvezne ispitne literature:**

|  |
| --- |
| 1. I. Kolčić, A. Vorko-Jović i sur. Epidemiologija, Medicinska naklada,Zagreb;2012  2. D. Ropac , D. Puntarić i sur. Epidemiologija zaraznih bolesti, Medicinska naklada, Zagreb;2010.  3. M. Strnad, A. Vorko-Jović i sur. Epidemiologija kroničnih bolest, Medicinska naklada, Zagreb;2010. |

**Popis dopunske literature:**

|  |
| --- |
| 1. D. Puntarić,D.Ropac.Opća epidemiologija. Medicinska naklada  2. L. Heymann. Control of communicable diseases manual. American Public Health Association  2. Zakon o zaštiti pučanstva od zaraznih bolesti  3. Program cijepljenja |

**Nastavni plan:**

**Popis predavanja (s naslovima i pojašnjenjem):**

|  |
| --- |
| P 1. Uvod u epidemiologiju  Ishodi učenja:  Usvojiti osnovne termine i pojmove iz epidemiologije: definicija epidemiologije, definicija epidemije, endemije i pandemije, razlikovati teorijsku i interventnu epidemiologiju.  P2. Povijesni razvoj epidemiologije  Ishodi učenja:  Upoznati povijesni kontekst u razvoju moderne epidemiologije, prvenstveno razvoja cijepljenja, zdravstvenog nadzora nad ljudskom hranom i vodom za piće te postupaka antisepse.  P3. Mjere učestalosti i povezanosti  Ishodi učenja:  Navesti i izračunati osnovne mjere učestalosti (incidencija, prevalencija, stopa incidencije, mortalitet – opći i specifični, letalitet) i povezanosti (relativni rizik, pripisivi rizik)  P4.-P5.Deskriptivna epidemiologija  Ishodi učenja:  Izložiti temeljne principe deskriptivne epidemiologije. Upoznati kako se temeljem podataka izučava i upoznaje učestalost i rasprostranjenost bolest. Imenovati epidemiološke varijable (osoba, mjesto, vrijeme).Izraditi epidemijske krivulje. Interpretirati sezonske i sekularne trendove.  P6. Analitička epidemiologija  Ishodi učenja:  Navesti definicije i ciljeva analitičke epidemiologije. Razlikovati razine dokaza epidemioloških istraživanja te uzročno posljedične povezanosti.  P7. Dizajn epidemiološkog istraživanja  Ishodi učenja:  Objasniti temeljne principe analitičkih studija u epidemiologiji: kohortno, slučaj-kontrola i presječno istraživanje.  Razlikovati prednosti i nedostatke različitih epidemioloških studija. Izabrati optimalni dizajn istraživanja ovisno o vrsti epidemiološke problematike, postojećem znanju i prevalenciji istraživanog fenomena  P8.-P9. Epidemiološke karakteristike zaraznih bolesti. Intrahospitalne infekcije  Upoznati se s uzročnicima zaraznih bolesti, načinom prijenosa infekcije, nadzorom nad zaraznim bolestima te mjerama prevencije i protuepidemijskim mjerama.  Objasniti značaj intrahospitalnih infekcija i važnost preventivnih mjera.  P10.- P12. Epidemiološke karakteristike crijevnih bolesti  Ishodi učenja:  Identificirati epidemiološke značajke bolesti koje se prenose putem probavnog sustava Upoznati se s mjerama prevencije i protuepidemijskim mjerama na primjerima bolesti iz ove skupine.  P13.-P14 Epidemiologija HIV-a i krvlju prenosivih bolesti  Ishodi učenja:  Prepoznati i navesti epidemiološke zakonitosti u nastanku i širenju bolesti koje se prenose spolnim putem i putem krvi te nabrojiti mjere prevencije i protuepidemijske mjere na primjerima bolesti iz ove skupine (HIV/AIDS i virusni hepatitisi).  P15. Postekspozicijska profilaksa  Ishodi učenja:  Upoznati se s mjerama prevencije krvlju prenosivih bolesti kao i postupcima pri profesionalnoj ekspoziciji i postekspozicijskom profilaksom  P16.-P18. Cijepljenje i bolesti protiv kojih se cijepi  Ishodi učenja:  Objasniti značaj cijepljenja kao jedne od najvažnijih mjera u prevenciji zaraznih bolesti. Navesti vrste cjepiva, cjepne antigene i druge sastojke cjepiva, cjepiva koja se koriste u masovnom programu cijepljenja u Hrvatskoj, poznavati principe izrade masovnog programa cijepljenja, epidemioloških ciljeva, koji se žele postići u individualnoj i kolektivnoj zaštiti, te rezultata masovnog cijepljenja u zemlji.  P19.-P21. Epidemiološke karakteristike respiratornih bolesti  Ishodi učenja:  Opisati epidemiološke zakonitosti u nastanku i širenju bolesti koje se prenose dišnim putem, njihovom morbiditetu, te nabrojiti mjere prevencije i protuepidemijske mjere na primjerima bolesti iz ove skupine.  P22.-P24. Antropozoonoze  Ishodi učenja:  Prepoznati i navesti epidemiološke zakonitosti u nastanku i širenju bolesti koje se prenose sa životinja na ljude i prirodno žarišnih bolesti, njihov morbiditet, geografsku rasprostranjenost, objasniti mjere prevencije i protuepidemijske mjere na primjerima bolesti iz ove skupine.  P25.-P27. Epidemiologija kroničnih masovnih bolesti - uvod  Ishodi učenja:  Navesti temeljne epidemiološke zakonitosti u nastanku i pojavljivanju kroničnih masovnih bolesti, identificirati čimbenike rizika, te interpretirati mjere primarne, sekundarne i tercijarne prevencije kroničnih bolesti. Objasniti razloge epidemiološkog praćenja kroničnih masovnih bolesti, navesti izvore informacija i stanje morbiditeta i mortaliteta u Hrvatskoj.  P28. Kardiovaskularne bolesti  Ishodi učenja:  Objasniti epidemiološki značaj kardiovaskularnih bolesti: učestalost, dobnu distribuciju i mjere prevencije. Razlikovati promjenjive i nepromjenjive čimbenike rizika za nastanak kardiovaskularnih bolesti, kao i pojedine preventivne aktivnosti.  P29. Novotvorine  Ishodi učenja:  Objasniti epidemiološki značaj malignih bolesti: učestalost, spolnu i dobnu distribuciju sijela i mjere prevencije.  Razlikovati genetske i okolišne čimbenike rizika za nastanak novotvorina. Prepoznati važnost Registra za rak te razloge višestruke prijave malignih bolesti (primarna, sekundarna i tercijarna zdravstvena zaštita, ONKO obrasci).  P30. Programi probira  Ishodi učenja:  Navesti uvjete za pokretanje masovnih programa probira. Poznavati organizaciju Nacionalnih  programa ranog otkrivanja raka u Hrvatskoj. |

# Popis seminara s pojašnjenjem:

|  |
| --- |
| Unesite tražene podatke |

# Popis vježbi s pojašnjenjem:

|  |
| --- |
| Unesite tražene podatke |

**Obveze studenata:**

|  |
| --- |
| Studenti su obvezni redovito pohađati i aktivno sudjelovati u svim oblicima nastave. U slučaju spriječenosti dolaska na nastavu studenti trebaju imati dokaz o opravdanom razlogu |

**Ispit (način polaganja ispita, opis pisanog/usmenog/praktičnog dijela ispita, način bodovanja, kriterij ocjenjivanja):**

|  |
| --- |
| Ocjenjivanje studenata provodi se prema važećem Pravilniku o studijima Sveučilišta u Rijeci, te prema Odluci o ocjenjivanju studenata na Fakultetu zdravstvenih studija u Rijeci (usvojenom na Fakultetskom vijeću FZS u Rijeci). Ocjenjivanje studenata vrši se primjenom ECTS (A-D) i brojčanog sustava (1-5). Ocjenjivanje u ECTS sustavu izvodi se apsolutnom raspodjelom, te prema kriterijima ocjenjivanja Sveučilišta u Rijeci.  Završni ispit je pismeni ispit od 40 pitanja s ponuđenim odgovorima. Ukoliko je završni pismeni ispit riješen < 50%, student nije zadovoljio i mora ponoviti pismeni ispit. Upisuje se ocjena nedovoljan (1) F.  Izvrstan A- 5 (izvrstan) 90-100%  Vrlo dobar B- 4 (vrlo dobar)75-89,9%  Dobar C- 3 (dobar) 60-74,9%  Dovoljan D- 2 (dovoljan) 50-59,9%  Nedovoljan F- 1 (nedovoljan) 0-49,9% |

**Mogućnost izvođenja nastave na stranom jeziku:**

|  |
| --- |
| Unesite tražene podatke |

**Ostale napomene (vezane uz kolegij) važne za studente:**

|  |
| --- |
| Unesite tražene podatke |

**SATNICA IZVOĐENJA NASTAVE (za akademsku 2023./2024. godinu)**

**Raspored nastave**

|  |  |  |  |  |
| --- | --- | --- | --- | --- |
| **Datum** | **Predavanja (vrijeme i mjesto)** | **Seminari  (vrijeme i mjesto)** | **Vježbe  (vrijeme i mjesto)** | **Nastavnik** |
| 11.12.2023. | P1 - P6 (8-13)  Predavaonica |  |  | Biserka Hranilović, dr.med.spec. |
| 12.12.2023. | P7– P12 (8-13)  Predavaonica |  |  | Biserka Hranilović, dr.med.spec. |
| 13.12.2023. | P13 – P18 (8-13)  Predavaonica |  |  | Biserka Hranilović, dr.med.spec. |
| 14.12.2023. | P19 – P24 (14-19)  Predavaonica |  |  | Ada-Adela Ostović  dr.med. |
| 15.12.2023. | P25 – P30 (14-19)  Predavaonica |  |  | Biserka Hranilović, dr.med.spec. |

**Popis predavanja, seminara i vježbi:**

|  |  |  |  |
| --- | --- | --- | --- |
| **P** | **PREDAVANJA (tema predavanja)** | **Broj sati nastave** | **Mjesto održavanja** |
| P1 | Uvod u epidemiologiju | 1 | Predavaonica |
| P2 | Povijesni razvoj epidemiologije | 1 | Predavaonica |
| P3 | Mjere učestalosti i povezanosti | 1 | Predavaonica |
| P4-P5 | Deskriptivna epidemiologija | 2 | Predavaonica |
| P6 | Analitička epidemiologija | 1 | Predavaonica |
| P7 | Dizajn epidemiološkog istraživanja | 1 | Predavaonica |
| P8-P9 | Epidemiološke karakteristike zaraznih bolesti. Intrahospitalne infekcije | 2 | Predavaonica |
| P10-P12 | Epidemiološke karakteristike crijevnih bolesti | 3 | Predavaonica |
| P13-P14 | Epidemiologija HIV-a i krvlju prenosivih bolesti | 2 | Predavaonica |
| P15 | Postekspozicijska profilaksa | 1 | Predavaonica |
| P16-P18 | Cijepljenje i bolesti protiv kojih se cijepi | 3 | Predavaonica |
| P19-P21 | Epidemiološke karakteristike respiratornih bolesti | 3 | Predavaonica |
| P22-P24 | Antropozoonoze | 3 | Predavaonica |
| P25-P27 | Epidemiologija kroničnih masovnih bolesti | 3 | Predavaonica |
| P28 | Kardiovaskularne bolesti | 1 | Predavaonica |
| P29 | Novotvorine | 1 | Predavaonica |
| P30 | Programi probira | 1 | Predavaonica |
|  | **Ukupan broj sati predavanja** | 30 |  |

|  |  |  |  |
| --- | --- | --- | --- |
| **S** | **SEMINARI (tema seminara)** | **Broj sati nastave** | **Mjesto održavanja** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  | **Ukupan broj sati seminara** |  |  |

|  |  |  |  |
| --- | --- | --- | --- |
| **V** | **VJEŽBE (tema vježbe)** | **Broj sati nastave** | **Mjesto održavanja** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  | **Ukupan broj sati vježbi** |  |  |

|  |  |
| --- | --- |
|  | **ISPITNI TERMINI (završni ispit)** |
| 1. | 16.siječanj 2024. |
| 2. | 6.veljača 2024. |
| 3. |  |
| 4. |  |